Vėžio akys
Dievas sukūrė gyvūnus. Mato, kad jiems kažko trūksta. Tada padarė akis, sušaukė visus ir dalija:

– Dvi akys laputei, dvi ežiukui, dvi pelytei, dvi... ir t. t.

Išdalijo visiems po dvi akis, tik pamiršo atiduoti vėžiui. Pastebėjęs savo klaidą, ištiesė ir vėžiui. Užpykęs vėžys sako:

– Kišk į užpakalį tas akis.

Dievas taip ir padarė.

Visų akys priekyje dabar, o vėžio užpakalyje, ir jis vaikščioja atbulas iki šiol.

Etiologinės sakmės